Diari Oficial de la Generalitat Valenciana


Sumari del DOGV 1102, del 07-07-1989 (1989/814418)

ORDRE de 23 de juny de 1989, de la Conselleria d'Agricultura i Pesca, regulant ajudes als titulars de les explotacions cunícoles.
---------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/06/23/(3)/dof/vci/html**

### Dades del document

Número de DOGV
:   1102

Data del DOGV
:   07-07-1989

Secció del DOGV
:   DISPOSICIONS GENERALS

Número del document
:   1989/814418


Data del document
:   23-06-1989

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 23 de juny de 1989, de la Conselleria d'Agricultura i Pesca, per la qual es regulen ajudes als titulars de les explotacions cunícoles.  
L'aparició de la malaltia vírica hemorràgica en algunes explotacions cunícoles, i la seua ressonància en els mitjans de comunicació han provocat un rebuig del consum de carn de conill, la consegüent caiguda dels preus i en definitiva, una situació catastròfica per a les economies dels productors.  
El sector cunícola de la Comunitat Valenciana té gran part de les explotacions no-consolidades, a les quals la reducció d'ingressos suposa un greu endeutament, i fins i tot, en alguns casos, l'abandó de la producció. En conseqüència, sembla aconsellable l?establiment d'una línia de finançament a curt termini, que pal·lie l'actual conjuntura de crisi, en la qual es troba el dit sector.  
Per tot açò, a proposta de la Direcció General de Producció i Indústries Agràries, i fent ús de les facultats que tinc atribuïdes,  
ORDENE:  
Article primer  
La Conselleria d?agricultura i Pesca podrà subvencionar als cunicultors que demostren ser titulars d'explotacions cunícoles, ubicades a la Comunitat Valenciana, mitjançant la presentació de la corresponent cartilla d'explotació ramadera actualitzada.  
Article segon  
La subvenció consistirà en la bonificació de quatre punts sobre el tipus d'interés en els préstecs a tres anys, que sol·liciten els titulars d'explotacions cunícoles a entitats financeres, les quals hagen establert un conveni de col·laboració financera amb la Conselleria d?agricultura i Pesca per a aquesta finalitat, en les condicions i els límits marcats en la present ordre.  
Article tercer  
Característiques dels préstecs.  
1. Quantia màxima. 1.500.000 pessetes per a persones físiques i 3.500.000 pessetes per a Entitats Associatives Agràries.  
2. Termini màxim. 3 anys amb 1 de carència.  
3. Pagament d'interessos, semestral.  
4. Quotes d'amortització, quotes anuals constants, fetes efectives els dies 10 d'octubre de 1991 i 1992.  
Article quart  
La quantitat de crèdit a subvencionar es determinarà mitjançant un mòdul de dues mil cinc-centes pessetes (2.500 PTA), per femella reproductora de l?explotació. Si el titular de l?explotació és una persona física, el préstec no podrà excedir la quantitat d'un milió cinc-centes mil pessetes (1.500.000 PTA); i si el titular és una entitat associativa agrària, el límit màxim del préstec serà de tres milions cinc-centes mil pessetes (3.500.000 PTA).  
Article cinquè  
Les sol·licituds es formalitzaran en els impresos normalitzats que proporcionarà la Conselleria d?agricultura i Pesca, als interessats. Els impresos es presentaran als Serveis Territorials i Agències d'Extensió Agrària, els quals podran fer les comprovacions que estimen oportunes.  
El termini de presentació de les sol·licituds finalitzarà el 15 de setembre de 1989.  
Article sisé  
Havent examinat la documentació i comprovats els extrems que conté, els Serveis Territorials tornaran a l?interessat, un exemplar de la sol·licitud degudament signat i registrat, on es farà constar la quantia màxima de préstec subvencionat, per a la seua presentació davant l?entitat financera, i la posterior formalització del préstec.  
DISPOSICIO FINAL  
Primera  
La Conselleria d?agricultura i Pesca subscriurà un conveni amb Caixes d'Estalvis, Caixes Rurals, Cooperatives Agràries amb Secció de Crèdit i la resta d'entitats financeres, on s'especificaran les condicions de les ajudes a donar per aquestes entitats.  
Segona  
Es delega en els Directors dels Serveis Territorials de la Conselleria d?agricultura i Pesca, la competència per a donar les subvencions objecte d'aquesta ordre.  
Tercera  
Es faculta la Direcció General de Producció i Indústries Agràries per al desenvolupament de l?Ordre, que entrarà en vigor el mateix dia de la seua publicació en el Diari Oficial de la Generalitat Valenciana.  
València, 23 de juny de 1989.  
El Conseller d?agricultura i Pesca,   
LUIS FONT DE MORA MONTESINOS


Còpia Permalink ELI